OpenFest 2005

Тазгодишното мото - “Да споделим свободата” - обединява свободния софтуер и свободното изкуство в третото издание на OpenFest – празникът на свободния софтуер и свободното споделяне на знание.

И през 2005 инициативата се провежда в няколко града в България - София, Пловдив, Варна, Русе, Велико Търново, Добрич, Пазарджик и Сливен. OpenFest се организира всяка година от Инициативен комитет на българското Сдружение “Свободен софтуер” и организации, фондации и фирми, които подкрепят идеята за такъв празник. Амбицията на организаторите е това да се превърне в ежегоден международен ден на свободния софтуер и свободната култура.

Основното и най-голямо събитие ще бъде на 29 и 30 октомври в Международния Експо център в София. Програмата на OpenFest 2005 включва лекции, представящи конкретни проекти, както и концептуални дискусии за проблематика около свободния софтуер и софтуера с отворен код, бизнеса с такива технологии, обществените и политическите аспекти при разработката, използването и внедряването му. Ще бъдат представени различни решения, изпълнени със свободен софтуер, или софтуер с отворен код, под формата на демонстрации на живо. В двудневната програма са включени разнообразни технически и популярни лекции и презентации, които са предназначени съответно за специализираната, и за по-общата аудитория.

В програма тази година са включени презентации на два проекта за превод на български на софтуерни продукти, които са свободни, лекция за изграждане на огледало на свободна операционна система в българското интернет пространство, представяне на нов роден GNU GPL проект. Посетителите ще имат възможността да слушат лекции за новостите в MySQL 5.0, както и за сигурността в модерните бази данни. Деян Йорданов ще направи представяне на уики системите и проекта "РодноУики" като пример за такава, а Петър Пенчев ще запознае посетители с криптосистемите с публичен ключ, какво е PGP и защо трябва да интересува всички ни, като след това ще организира PGP signing party. Сред лекторите на конференцията са Александър Керемидарски от MySQL AB, Александър Станев от Информационно Обслужване, Стоян Мишинев, Калоян Доганов и др.

Заедно с OpenFest 2005, тази година в София ще се проведе и второто издание на BSDcon - техническа конференция, посветена на операционните системи от семейството BSD и техните производни. Тя е насочена както към хората, които допринасят за развитието на свободните програми и идеи, зародили се в университета в Бъркли, така и към тези, които просто използват тези програми и технологии, вече навлезли в много други области, а и към всички, желаещи да научат нещо повече за тази страна на софтуерната свобода.

В неделя (30 октомври) програмата предвижда издание на OpenArtCon - форум, посветен на свободното изкуство. Посетителите му ще се запознаят с писатели, музиканти и фотографи, които лицензират творбите си под свободни лицензи, както и със спецификата на свободното лицензиране, и неговите варианти. Самата OpenArtCon конференция ще има нестандартен и разчупен формат, включвайки няколко паралелни събития - лекционен поток, ателие и интерактивна изложба. Лекционният поток ще премине под формата на отворена дискусия за спецификата на свободното изкуство, неговата икономика и начините му на лицензиране, както и презентации на проектите "Creative Commons - България", "Open-culture.net" и "NetLabels". Организаторите предвиждат ателие под формата на демонстрации на свободен софтуер за правена на музика и обработка на аудио и видео сигнали. Във фоайето пред залата ще се обособи пространство, в което ще се изложат и три интерактивни инсталации - MEDIABOX на Антони Райжеков, SEARCHPATTERNS на Евгени Василев и аудио-визуална изложба UrbanStyle - PhotoVisions. Като част от OpenArtCon посетителите ще имат възможността да присъстват и на прожектиране на свободен късометражен филм.

За повече информация: http://www.openfest.org/

Организира се от:

* ИK “Инициатива за OpenFest”

* FSA

* ISOC

Официални спонсори на събитието са:

Сребърни спонсори:

* СпектърНет

* E-Card

* Virtual Card Services

Специални спонсори:

* ADSYS

* MySQL AB

* IBM

* OpenIntegra

* Jar Computers

* Информационно обслужване

* Cbox

Обикновени спонсори:

* PlusServer Bulgarien

* Download.bg

С изключителната благодарност на:

* Българския бизнес портал BGBusiness.com и г-н Даниел Димитров

* Цифрови системи

* Tilix - Българската дистрибуция

OpenFest 2005 получи медийна подкрепа от:

Радиа и Радио предавания

* Радио Атлантик

* Микрофон и Мишка (Дарик радио)

Списания и вестници

* в-к Компютри

* HiComm

* Download.bg

* PC Magazine

* InfoWeek

* IT Forum

* ComputerWorld

* OpenSourceMag

Интернет медии и портали

* Linux-bg.org

* Сдружение Свободен Софтуер

* FreeSoftwareMagazine

* Списание точка ком

* Нетинфо

* BG Development

* bgOSN.org

* opensource-bg.com

* open-culture.net

* PHP-BG.org

2005-09-07T13:29:33